《送吴山人吴时为桃花会》
明代·胡应麟

丰乐桥边路，相逢鬓未皤。形骸长土木，梦寐半云萝。

洞口铭题鹤，池头帖换鹅。桃花飞欲尽，晓发奈愁何。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。